**Comunicat de presa**

**Data:** 10 septembrie 2019

“Roto Patio Alversa”: confort maxim pentru ferestre culisante in plan paralel si batant-culisante/ Beneficii pentru constructori/ Arhitectura de fatada transparenta/ Diferite functii de ventilatie si maner universal/ Noile caracteristici tehnice imbunatatesc spatiul de locuit/ Carucioare cu protectie anti-ridicare integrata/ Functia de blocare suplimentara din foarfeca de culisare previne inchiderea necontrolata a usilor de balcon/ Sustinere la batare pentru cercevele grele

**Sistem de feronerie cu confort maxim**

***Leinfelden-Echterdingen – (rp)*** Vesti bune pentru producatorii de ferestre si usi: noile caracteristici tehnice ale Roto Patio Alversa fac acest sistem de feronerie universala si mai atractiv; imbunatatesc spatiul de locuit si ofera mai mult confort pentru utilizator. Potrivit producatorului, gama de produse pentru ferestre culisante in plan paralel si batant-culisante se diferentiaza si mai bine pe piata pentru a satisface cerintele constructorilor.

Noile componente, care sunt argumente convingatoare in favoarea utilizarii celor patru variante “KS”, “PS”, “PS Air” si “PS Air Com”, asigura cladiri transparente si interioare bine iluminate. Motivele variaza de la posibilitatea obtinerii unei suprafete vitrate si a unei sigurante imbunatatite, datorita noilor carucioare, pana la o manipulare usoara.

**Arhitectura de fatada cu design modern**

Cu componentele “Patio Alversa” se pot realiza ferestre mari cu o latime de pana la 1650 mm si o inaltime de pana la 2700 mm (in functie de faltul cercevelei). In plus, cu o greutate de pana la 200 kg pe cerceveaua culisanta, nu vor mai exista limite pe parcursul proiectarii cladirilor.

**Ventilatie in functie de preferintele personale**

Pe langa schimbul de aer prin pozitia culisanta, sistemul de feronerie ofera posibilitatea de a opta pentru ventilatie de noapte sau batanta. Cu aceste opțiuni, proprietarii de case si apartamente isi pot lasa ferestrele nesupravegheate in siguranta, in timp ce furnizeaza aerul proaspat necesar.

**Vedere armonioasa a ferestrei in spatiile de locuit**

Dupa cum declara specialistul in tehnologia ferestrelor si usilor, conceptul de feronerie include manere universale. Pe langa toate culorile standard, sunt disponibile variante blocabile si seturi de manere. Acest lucru creeaza o vedere armonioasa a ferestrei in spatiile de locuit. Manerul tip parghie de 200 mm indeplineste, de asemenea, cerintele clientilor cu ochi pentru design. Acesta impresioneaza, de exemplu, prin senzatia placuta la atingere si ofera un efect vizual atunci cand este utilizat la ferestre cu suprafete vitrate mari.

**Functionare mai sigura**

Noile imbunatatiri fac acest sistem de feronerie culisanta in plan paralel si batant-culisanta si mai sigur. Acestea includ noile carucioare pentru toate variantele, asigurand o functionare confortabila, silentioasa si o uzura redusa. Mai mult, noile carucioare sunt asigurate impotriva ridicarii in configuratia din fabrica. Datorita protectiei anti-ridicare integrata, elementul culisant nu mai poate iesi de pe sina in timpul utilizarii, chiar daca se fac mici greseli in timpul montajului.

**Confort sporit in spatiile de locuit**

Foarfeca de culisare este un alt avantaj tehnic. O noua functie de blocare este disponibila pentru varianta “KS” si previne inchiderea de la sine a usilor de balcon cu punct de greutate al geamului in exterior. Aceasta functie de blocare este eficienta chiar si in conditii de vant nefavorabile. In acest fel, functia de blocare suplimentara evita inchiderea necontrolata si pune capat reclamatiilor.

**Sustinere la batare pentru manipulare usoara**

Nu in ultimul rand, Roto ofera un element suplimentar de sustinere la batare pentru varianta culisanta in plan paralel “PS Air Com”. Cercevelele grele de peste 140 kg vor fi si mai usor de actionat. Aceasta noua componenta scade cuplul pe maner in timpul batarii cercevelei. Atat utlizatorul final, cat si producatorul de sistem profita de montajul noii piese de sustinere la batare, fiindca aceasta sporeste confortul si reduce uzura.

**Foto:** Roto **Roto Patio Alversa maner 200 mm.jpg**

**Foto:** Roto **Roto Patio Alversa KS.jpg**

Print free – copy requested

**Publisher:** Roto Frank Fenster- und Türtechnologie GmbH • Wilhelm-Frank-Platz 1 • 70771 Leinfelden-Echterdingen • Germany • Tel. +49 711 7598 0 • Fax +49 711 7598 253 • info@roto-frank.com

**Editor:** Linnigpublic Agentur für Öffentlichkeitsarbeit GmbH • Koblenz office • Fritz-von-Unruh-Straße 1 • 56077 Koblenz • Germany • Tel. +49 261 303839 0 • Fax +49 261 303839 1 • koblenz@linnigpublic.de; Hamburg office • Flottbeker Drift 4 • 22607 Hamburg • Germany • Tel. +49 40 82278216 • hamburg@linnigpublic.de